《春日书怀四首》
宋代·姜夔

垂杨大别寺，春草郎官湖。
家巷有石友，合并不待呼。
瘦藤倚花树，花片藉玉壶。
老劂谈绝妙，辛杨句敷腴。
平生子姚子，貌古心甚儒。
时邀野僧语，间与琴工俱。
酒阑兴未了，左转城南隅。
大江围楚碧，烟水入玄虚。
留落不自恨，惟嗟故人疏。
一月三见梦，梦中相与娱。
日日潮风起，怅望武昌鱼。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。